จงรักในอิสระ และ โบยบินด้วยปีกแห่งฝัน
oopiasa
## บทนำ

" จงรักในอิสระ และ โบยบินด้วยปีกแห่งฝัน "
โลกเสมือนนะหรอ สำหรับผมแล้วมันคงเป็นเพียงแค่ความฝัน แต่ก็ไม่ใช่ว่ามันจะไม่เป็นจริงเลย
อันยองค้าบ ผมชื่อริน อายุ 16 ปี เป็นนักเรียนมัธยมศึกษาปีที่ 4 ค้าบ ยินดีที่ได้รู้จักทุกคนนะค้าบ ( ที่ผมใช้ค้าบเพราะมันน่ารักดี ฮ่า ฮ่า ฮ่า )
เราเริ่มนอกเรื่องกันไปไกลแล้ว เมื่อกี้ผมพูดถึงเรื่องของโลกเสมือนไปนั้นไม่ต้องแปลกใจนะค้าบ เพราะว่าตอนนี้ ปี พ.ศ. 2575 แล้ว
และวันนี้ก็ยังเป็นวันที่ เกม BMORG Online เปิดให้บริการพร้อมกับเครื่องเล่นเกมสุดล้ำที่ถูกพัฒนาขึ้นมาด้วยระบบฟลูไดฟ์แบบตู้แคปซูลโดยบริษัท JENNE Grop บริษัทชั้นนำในการพัฒนาระบบฟลูไดฟ์แบบตู้แคปซูลแห่งแรกของโลก และยังครอบคลุมไปถึงธุรกิจต่าง ๆ ทั่วทุกมุมโลก กล่าวอีกนัยนึง JENNE Grop นั้นก็เปรียบเสมือนรากฐานของโลกธุรกิจ ณ ปัจจุบันก็ไม่ใช่เรื่องเกินจริงไปเลย
เพราะแบบนั้นแหละ เจ้าเกม BMORG Online ที่กำลังจะเปิดตัวในวันนี้ ได้ขึ้นเป็นกระทู้หลักในหมู่ คอมมูนิตี้เกม และมีผู้คนมากมายออกมาแสดงความคิดเห็นไปในทิศทางต่างๆ แต่ก็นั้นแหละสำหรับผมว่ามันเป็นเพียงแค่การคาดเดา หรือจะให้พูดตรง ๆ เลยก็ คิดไปเองนั้นแหละ ฮ่า ฮ่า ฮ่า ตราบใดที่ยังไม่มีการประกาศจากทาง Official ก็เชื่อถือไม่ได้หรอก
พอดีเลย ใกล้ถึงเวลาเปิดตัวของเกม BMORG Online แล้ว ทาง Official ได้เริ่มนับถอยหลังแล้ว ผมรู้สึกตื่นเต้นมาก ที่ในที่สุด โลกเสมือนที่ผมเฝ้ารอมานานกำลังจะเปิดตัวในอีกไม่ช้า
" เกมที่ยิ่งใหญ่ที่สุดในโลก อิสระอันไร้ขีดจำกัด "
" 3 ... 2 ... 1 ... "


## จุดเริ่มต้น

" อ้าว! นี้ 8.00 น. แล้วหรอเนี่ย เผลอหลับไปซะได้ หวังว่าจะไม่พลาดอะไรไปนะ "
หลังจากที่ผมบ่นเสร็จ ผมก็ไปปิดคอม เก็บกวาดห้องของผมให้เรียบร้อย เข้าที่เข้าทาง ( เก็บห้องในรอบ 1 เดือน ) เพราะถ้าไม่เก็บผมก็จะไม่มีที่ไว้สำหรับวาง เครื่องแคปซูลฟลูไดฟ์นะสิ อิอิ ทุกคนกำลังแปลกใจละสินะที่ผมไปซื้อเครื่องมาตอนไหน
พอดีว่าผมได้สั่งจองเครื่องแคปซูลฟลูไดฟ์เมื่อ 5 เดือนที่แล้วนะ ฮ่า ฮ่า ฮ่า และวันนี้ก็เป็นกำหนดรับเครื่องของผม รอไม่ไหวแล้วอยากเข้าไปเล่นเกมแทบจะเป็นบ้าแล้ว
" จงรักในอิสระ และ โบยบินด้วยปีกแห่งฝัน ..... "
สายเข้าแบบนี้หรือว่าเครื่องแคปซูลฟลูไดฟ์จะมาถึงแล้ว ในที่สุด ผมขอรับสายแปป
" ฮัลโหลครับ นี้ใช้สายคุณรินหรือป่าวครับ "
" ใช่ค้าบผม "
" ช่วยลงมาเซ็นรับมอบเครื่องแคปซูลฟลูไดฟ์หน่อยครับ "
" โอเครค้าบ รอสักครู่นะค้าบ ผมกำลังลงไป "
หลังจากที่คุยกับพี่พนักงานขนส่งเสร็จ ผมก็ได้วิ่งด้วยความเร็วที่ผมมีทั้งหมดลงบรรไดไปอย่างรวดเร็ว ( เกือบหัวทิ่ม ) จนมาถึงข้างล่างคอนโดโซนรับแขก พวกพี่พนักงานเขาก็นั่งรอผมอยู่ เพราะถ้าไม่มีคีย์การ์ดของผู้อาศัยในคอนโดจะไม่สามารถขึ้นไปได้
พอผมเห็นพวกพี่พนักงานเท่านั้นแหละ ผมตรงดิ่งไปหาพวกพี่เขาเลยเพื่อจะเซ็นรับมอบและก็รูดคีย์การ์ดคอนโดให้พี่พนักงาน ขนเครื่องแคปซูลขึ้นไปติดตั้งบนห้องผมได้ พอพี่พนักเริ่มพากันขนเครื่องแคปซูลขึ้นไป ผมก็ออกไปหาข้าวเช้ากิน เพราะการติดตั้งเครื่องต้องใช้เวลาสักพักเลย
ระหว่างทางไปหาอะไรกินผมก็ได้โทรไปหาเพื่อนสนิทของผม มันชื่อคีซ เป็นเพื่อนกันมาตั้งแต่มัธยมศึกษาปีที่ 1 ก็ถ้าให้นับก็น่าจะ 3 ปีแล้ว ( อยู่ห้องเดียวกันทุกปี )
จะไม่ให้เรียกมันเพื่อนสนิทก็ไม่ได้ด้วยสิ เพราะมันเป็นคนเดียวที่ผมยอมคุยด้วย ผมนะไม่ค่อยชอบเข้าสังคมกับใครเลย ยกเว้นคนที่เป็นเซฟโซนจริงๆ นั้นก็คือมัน
" มอ ... มอ ... มอ ... "
เป็นไงล่ะ นี้แค่เสียงรอสายนะ โครตจะปั่น
" ฮัลโหล ริน ว่าไงเพื่อน "
" ฮัลโหล คีซ แค่อยากรู้เฉย ๆ ว่าเครื่องแคปซูลของแกมาส่งยัง "
" อ่อ เครื่องแคปซูลของฉันหรอ พึ่งติดตั้งเสร็จไปเมื่อกี้เอง แล้วของแกละ "
" ของฉันกำลังติดตั้งอยู่ "
หลังจากนั้นผมก็ชวนมันออกมาหาอะไรกินเป็นเพื่อนผม แต่มันก็ไม่ยอมออกมาถ้าไม่ไปกินที่ร้านป้ามิ้ง ( เมนูโปรดของพวกผมก็คือ กะเพราหมูกรอบ ) ขอบอกไว้เลยว่าป้ามิ้งแกทำกะเพราหมูกรอบได้โครตจะอร่อย อร่อยแบบวัวตายคามล้ม อร่อยแบบเกิดใหม่ได้เลย ฮ่า ฮ่า ฮ่า ผมไปเวอร์ไปงั้นแหละ
เดินไปสักพักผมก็ถึงร้านป้ามิ้ง ผมเดินตรงเข้าไปสั่งกะเพราหมูกรอบกับป้ามิ้ง 2 ที่ สั่งให้คีซด้วย ( เพื่อนสนิทไม่จำเป็นต้องพูดว่าจะกินอะไร ฮ่า ฮ่า ฮ่า ) แล้วก็ไปหาที่ว่างนั่งรอคีซ กับรอกะเพราหมูกรอบที่แสนอร่อยฝีมือป้ามิ้ง
ผ่านไปสักพัก คีซมันก็มาถึงร้าน พร้อมกับซื้อพวกของหวาน น้ำอัดลม ก่อนที่มานั่งที่ว่างตรงกันข้ามผม พอคีซมันนั่งลงเท่านั้นแหละ ป้ามิ้งก็เรียกให้ไปเอากะเพราหมูกรอบ สรุปคีซมันก็ต้องลุกไปเอากะเพราหมูกรอบสองที่ ที่ผมได้สั่งไว้ก่อนหน้านี้แล้วก็กลับมานั่งที่อีกรอบ
จากนั้นพวกผมก็ได้คุยเรื่องข้อมูลรายละเอียดภายใน BMORG Online ที่ทาง Official ได้ปล่อยออกมาในช่วง 1 เดือนที่ผ่านมาก่อนเปิดตัว แล้วผมก็ลืมบอกทุกคนสินะว่า การเปิดตัวครั้งนี้ของเกมเป็นช่วงของ CBT แน่นอนว่าถ้าใครไม่ได้ลงทะเบียนไว้ก่อนล่วงหน้าก็จะไม่สามารถเข้าเล่นเกม BMORG Online ในช่วงนี้ได้ และไม้ต้องห่วง พวกผมนั้นลงทะเบียนทันทั้งคู่พร้อมกับคำเชิญให้เข้าทดสอบเกมช่วงเปิดตัวอย่างเป็นทางการ
เกมจะเปิดให้เข้าเล่นได้ 12.00 น. ของวันนี้ เพราะแบบนั้นแหละพวกผมทั้งสองคนถึงต้องมาแชร์ข้อมูลที่มีอยู่กัน รวมไปถึงช่วยกันวางแผนแนวทางการเล่นของพวกผมทั้งสองคนเพื่อไม่ให้เสียเวลามากไปกับการที่ต้องมาได้เรียนรู้เรื่องพื้นฐานใหม่ทั้งหมดตอนเข้าไปในเกมแล้ว
ระหว่างที่คุยกันไปสักพัก คีซ ก็ได้ถามผมเรื่องแฟนเก่าของผมขึ้นมาแบบ งง ๆ ช่วงเวลานั้นทำให้ผมเงียบไปสักพักเลย พอคีซเห็นผมเงียบเท่านั้นแหละมันก็เลยไม่ได้เซ้าซี้ให้ผมตอบ พร้อมกับขอโทษผม
" ริน ฉันขอโทษนะเพื่อน ฉันไม่คิดว่าแกจะยังลืมแฟนเก่าแกไม่ได้ "
" ไม่เป็นไรเพื่อน ฉันรู้ว่าอยู่แกไม่ได้ตั้งใจ "
" รินเพื่อน เพื่อเป็นการไถ่โทษ มื้อนี้ฉันเลี้ยงแกเอง "
" คีซ แกพูดแล้วนะ ป้ามิ้งค้าบ ! เอากะเพราหมูกรอบกลับบ้านหนึ่งที่ค้าบผม "
" รินแกนะแก เล่นไม้นี้เลยหรอ จำไว้เลยนะ "
หลังจากพวกผมกินข้าวกันเสร็จ จ่ายตังเรียบร้อยแล้ว ก็ได้พากันไปซื้อเสบียงเข้าห้องที่เซเว่นหน้าปากซอย และแยกย้ายกันกลับห้องของตัวเอง ( คีซกับผมอยู่คนละคอนโดกันนะค้าบ )
" คีซ ถึงห้องแล้วอย่าทักมาด้วยนะเพื่อน "
" โอเครเพื่อน เดี๋ยวฉันถึงห้องจะทักแกไปนะริน "
ผ่านมาสักพักระหว่างผมเดินกลับคอนโดผมอยู่นั้น พี่พนักงานที่ดูแลการติดตั้งเครื่องแคปซูลฟลูไดฟ์ก็ได้โทรมาหาผมเพื่อแจ้งว่า เครื่องแคปซูลฟลูไดฟ์นั้นทำการติดตั้งเสร็จเรียบร้อยแล้ว พอผมได้ยินคำนั้นเท่านั้นแหละ รีบวิ่งตรงดิ่งไปที่คอนโดอย่างรวดเร็วเลยค้าบ
" ในที่สุดเครื่องก็ติดตั้งเสร็จแล้ว ตื่นเต้นจัง จะได้เล่นเกมแล้ว ! "
ผมที่มาถึงหน้าคอนโดได้ไม่นาน ก็ได้เจอพวกพี่ ๆ พนักงานเดินลงมาจากห้องผมพอดี พร้อมกับยื่นเอกสารการติดตั้งเครื่องให้กับผมเซ็นอีกครั้งเพื่อเป็นการคอนเฟิร์มความสำเร็จในเรื่องของการส่งมอบเครื่องและการติดตั้ง
" ขอบคุณสำหรับการใช้บริการนะครับ คุณลูกค้า "
ระหว่างที่ผมกำลังจะแยกย้ายกับพี่พนักงานนั้น ก็ได้มีข้อความส่งเข้ามา ผมเลยหยิบมือถือขึ้นมาเพื่อเช็คดูว่าใครส่งข้อความมาหาผม ซึ่งก็ไม่ใช่ใครอื่นนอกจากคีซที่มันส่งข้อความมาบอกผมว่ามันถึงห้องแล้ว
" ริน ฉันถึงห้องแล้วนะ "
" โอเคร ไว้เจอกัน 12.00 น. นะคีซ "
หลังจากที่ผมถึงห้องแล้วนั้น ก็ได้เช็คความเรียบร้อยของห้อง และทิ้งตัวลงนอน ...


## เข้าสู่โลกของเกม

เวลาได้ร่วงเลยไปจนถึง 12.10 น. ผมก็ได้ตื่นขึ้นมาในสภาพที่งัวเงีย พร้อมที่จะทิ้งตัวลงไปนอนต่อเมื่อไรก็ได้ แต่แล้วก็มีการแจ้งเตือนการโทรเข้าที่มือถือดังขึ้นมา ผมได้หยิบมือถือขึ้นมาเพื่อรับสาย
" ริน ! ฮัลโหล ริน ได้เวลาแล้วนะเพื่อน "
" ก็นึกว่าใคร คีซแกนี้เอง โอเครเพื่อน ฉันพึ่งตื่นนะโทษที "
" แกรีบลุกไปล้างหน้าล้างตาเลยริน ให้ไว ฉันทนที่จะเข้าไปเล่นไม่ไหวแล้ว "
" ค้าบจะรีบไปเดี๋ยวนี้แหละค้าบ คุณเพื่อน "
ผมได้กดวางสายคีซแล้วรีบไปลุกขึ้นจากที่นอนอันแสนจะนุ่มสบาย เดินตรงดิ่งไปที่ห้องน้ำเพื่อล้างหน้า ( การล้างหน้าช่วยให้ตื่นจริงหรือป่าว ผมก็ไม่รู้ ฮ่า ฮ่า ฮ่า ) หลังจากที่หน้าล้างเสร็จเรียบร้อยและออกมาจากห้องน้ำ ก็มานั่งอ่านคู่มือเครื่องเล่นสักพักเพราะเดี๋ยวมันจะเกิดอันตรายถ้าเกิดผมกดมั่ว
" โอเคร เท่านี้ก็อ่านจนครบหมดแล้ว ได้เวลาเข้าไปแล้วสินะ "
หลังจากที่ผมได้อ่านคู่มือเสร็จหมดแล้ว ผมก็ได้เดินไปเปิดเครื่องแคปซูลฟลูไดฟ์และเข้าไปนอนในแคปซูลตามที่คู่มือได้บอกไว้ จากนั้นผมก็ได้ใช้คำสั่งเสียงเพื่อสั่งการให้เครื่องแคปซูลได้เริ่มทำการเชื่อมต่อระบบต่าง ๆ กับตัวของผม โดยการเชื่อมต่อกับเครื่องนั้นจะถูกเชื่อมต่อผ่านคลื่นสมองของผู้ใช้งาน เมื่อเริ่มทำการเชื่อมต่อเจ้าตัวระบบของแคปซูลจะส่งคลื่นสมองเข้ามาหาผู้ใช้งานเพื่อทำให้ผู้ใช้งานเข้าสู่สภาวะหลับลึก จากนั้นผู้ใช้งานก็จะเชื่อมต่อกับระบบต่าง ๆ ภายในตัวเครื่องแคปซูลทั้งหมด ( คำสั่งทั้งหมดจะถูกดำเนินการผ่านความคิดเราในขณะนั้นเลยทันที )
" อะไรค้าบเนี่ย จะสุดยอดเกินไปแล้ว ตอนที่เราอ่านมาก็ว่าสุดยอดแล้วนะ พอมาเจอของจริงเท่านั้นแหละ บ้าไปแล้ว เกินไปมากจริง ๆ "
สิ่งแรกที่ผมทำหลังจากเชื่อมต่อกับระบบนั้นก็คือใช้คำสั่งของตัวระบบให้โทรไปหาเจ้าตีซมัน เพื่อที่จะได้บอกคีซว่าผมเชื่อมต่อกับระบบเสร็จเรียบร้อย
" คีซเพื่อน ฉันเชื่อมต่อระบบเสร็จแล้วนะ พร้อมเข้าเกมแล้ว "
" โอเครริน เข้าเกมกันเลย "
" จัดไปเพื่อนรัก "
ผมและคีซพวกผมทั้งสองคนก็ได้เข้าสู่เกม BMORG Online เกมที่พวกผมเฝ้ารอกันมานาน ในที่สุดพวกผมก็ได้เข้ามาสัมผัสมันด้วยตัวเอง จากนั้นระบบภายในเกมก็ได้ส่งตัวผมและคีซไปสร้างตัวละคร
ผมต้องอธิบายก่อนสินะว่าในการสร้างตัวละครของเกม BMORG Online นั้นถูกแบ่งออกเป็น 5 อาชีพหลัก 14 อาชีพย่อย ( หลังจากผ่านช่วง CBT เสร็จสิ้นจะมีการอัปเดทอาชีพหลักและอาชีพย่อยอีกมากมาย ) และ 1 ไอดีผู้ใช้งาน จะสามารถสร้างตัวละครได้เพียง 1 ตัวละครเท่านั้น ( ถ้าอยากเปลี่ยนสายอาชีพของตัวละครต้องไปทำเควสลับในเปลี่ยนอาชีพที่จะถูกซ่อนไว้ในส่วนต่าง ๆ ของเกม ) โดย 5 อาชีพหลัก 14 อาชีพย่อยนั้นจะถูกแบ่งตามนี้
อาชีพหลัก นักดาบ : อาชีพย่อย ( ดาบโล่ , ดาบคู่ , ดาบใหญ่ , คาตานะ )
อาชีพหลัก นักสู้ : อาชีพย่อย ( ขวานใหญ่ , ขวานคู่  , เทควันโด  , มวยไทย )
อาชีพหลัก นักเวท : อาชีพย่อย ( เวทมนตร์ธาตุ , เวทมนตร์ภูต , เวทมนตร์ดำ )
อาชีพหลัก นักลอบสังหาร : อาชีพย่อย ( พิษสังหาร , เงาสังหาร )
อาชีพหลัก ผู้รักษา : อาชีพย่อย ( เวทมนตร์ศักดิ์สิทธิ์ )
ถ้าจะให้สรุปง่ายๆ ในการเลือกอาชีพ ก็คือ ถ้ากรณีที่เรานั้น เลือกอาชีพหลักเป็น นักดาบ เราก็ต้องเลือกอาชีพย่อยให้อาชีพหลักด้วย เพราะระบบจะบังคับให้เลือกอาชีพย่อยในทันทีเลย โดยถ้าเราเลือกอาชีพย่อยเป็น คาตานะ ตัวละครของเราก็จะถูกจัดให้อยู่ในอาชีพ คาตานะ ( นักดาบ ) ทันที
เกือบลืมอธิบายอีกเรื่องที่สำคัญพอ ๆ กับการเลือกอาชีพเลย นั้นก็คือการจัดสรรค่าสเตตัสของตัวละคร โดยการจัดสรรค่าสเตตัสต่าง ๆ จะมีผลเป็นอย่างมากต่อความสามารถของตัวละคร เพราะค่าสเตตัสแต่ละค่านั้นจะให้ความสามารถที่แตกต่างกันออกไป
ค่าสเตตัส พลังโจมตี : จะเพิ่มความเสียหายทั้งหมด 10 หน่วย / 1 แต้ม
ค่าสเตตัส พลังป้องกัน : จะเพิ่มพลังชีวิตและเกราะ 5 หน่วย / 1 แต้ม
ค่าสเตตัส ความเร็ว : จะเพิ่มความเร็วทั้งหมด 10 หน่วย / 1 แต้ม
ค่าสเตตัส จุดตาย : จะเพิ่มความแม่นยำและเจาะเกราะ 5 หน่วย / 1 แต้ม
ค่าสเตตัส ควบคุม : จะเพิ่มโอกาสติดคริติคอลและหลบหลีก 1 หน่วย / 1 แต้ม
ยกตัวอย่างให้เห็นภาพจะดีกว่า อย่างเช่น ตัวละครเรานั้นจัดสรรค่าสเตตัสทั้งหมดลงไปที่ พลังโจมตี กรณีที่พลังโจมตีสูงสุดเรามีอยู่ 100 หน่วย โจมตีคู่ต่อสู้ที่ไม่มีพลังป้องเลยก็จะทำความเสียหาย 100 หน่วยทันที แต่ถ้ากรณีที่คู่ต่อสู้นั้นมีพลังป้องกัน ความเสียหายที่เกิดขึ้นจะถูกหักล้าง ไปตามค่าพลังป้องกันของคู่ต่อสู้ ( คู่ต่อสู้พลังป้องกัน 50 หน่วย = ความเสียหายที่คู่ต่อสู้ได้รับจะลดลงทันที 50 หน่วย )
เพราะงั้นการจัดสรรค่าสเตตัสถึงสำคัญพอๆ กับการเลือกอาชีพเลยล่ะ ผมขอตัวไปเลือกอาชีพก่อนนะทุกคน
" โปรดเลือกอาชีพหลักของท่าน "
" เลือก นักสู้ "
" โปรดเลือกอาชีพย่อยของท่าน "
" เลือก มวยไทย "
" โปรดจัดสรรค่าสเตตัสของท่าน ( 10 แต้ม ) "
" พลังโจมตี 1 แต้ม พลังป้องกัน 1 แต้ม ความเร็ว 2 แต้ม จุดตาย 1 แต้ม ควบคุม 5 แต้ม "
" รูปลักษณ์ของตัวละครของท่านจะถูกตั้งค่าตามรูปลักษณ์จริงของท่าน "
" ตกลง "
" สร้างตัวละครเสร็จสิ้น "
" เอาล่ะ ได้เวลาผจญภัยแล้วสินะ "